בחוק התכנון והבניין מוגדרים פרקי הזמן בהם צריכה הוועדה להשלים את כל הפעולות מצידה לצורך אישור או דחיית בקשה להיתר בנייה. פרקי זמן אלה נחלקים לשני מסלולים שנקבעו בחוק: המסלול המלא – על הוועדה להחזיר את תשובתה למגיש הבקשה בתוך 90 יום מקבלתה. המסלול המקוצר – על הוועדה להחזיר את תשובתה למגיש הבקשה בתוך 45 יום מקבלתה. מסלול זה הוא המסלול המתאים לבקשות בגין תוספות בניה שאין בהן סיכון או הפרעה של ממש. על שר הפנים להגדיר בתקנות מהם אותם מקרים בהם ניתן יהיה להגיש את הבקשה במסלול מקוצר זה. בכל יתר המקרים, יש להגיש את הבקשה במסלול המלא. כמו כן, יש לקחת בחשבון פרק זמן נוסף של כל הכנת הבקשה, איסוף המסמכים, השלמת מסמכים במקרה של חוסרים, ביצוע תשלומים של היטלים ואגרות וכן הלאה. כל אלה דורשים זמן כך שבסך הכל, התהליך כולו יכול להימתח על פני 3-6 חודשים. במידה ותבחרו לעבור את התהליך בליווי של גורם מקצועי המתמחה בתחום של הוצאת היתר בניה, תוכלו להבטיח שתקבלו את ההיתר בתוך פרק הזמן הקצר ביותר האפשרי.